Tisztelt Hallgatók!

A 2014-2015. tanév november havi rendkívüli szociális támogatás pályázatának leadási határideje: **2014.11.21. (péntek) 20 óra.**

A rendkívüli szociális támogatás a hallgató vagy családja életében bekövetkezett váratlan, negatív esemény anyagi kompenzációjaként folyósított egyszeri juttatás.

A pályázat érvényességének feltétele a hivatkozott esemény igazolásának csatolása, melynek **hiánya formai hiba** (a pályázat automatikusan elutasításra kerül). A megítélt támogatás utalása csak akkor lehetséges, ha a pályázó rendelkezik a Neptun-rendszerben megadott bankszámlaszámmal.

**A pályázat benyújtására** a NEPTUN rendszer *Ügyintézés - Kérvények* menüpontja alatt (tehát elektronikus formában) nyílik lehetőség. A pályázónak az online felületen elérhető általános pályázati űrlapot kell kitöltenie, valamint a hivatkozott rendkívüli, váratlan, negatív eseményt alátámasztó dokumentumot kell csatolmányként rögzítenie.

Nem jogosultak a támogatásra:

- a költségtérítéses és önköltséges finanszírozási formában tanulmányokat folytató hallgatók

- a más juttatási alapkar (ELTÉN belüli) vagy más egyetem (ELTÉN kívüli) hallgatói

- a korábban más felsőoktatási intézményben megkezdett hallgatói jogviszonnyal rendelkezők.

A **határidő jogvesztő**, elmulasztása esetén a pályázat elbírálására leghamarabb a soron következő pályázati kiírás keretein belül van lehetőség.

Bp. 2014. november 16.

Tisztelettel:

Deák Milán

Szociális ügyekért felelős alelnök

ELTE ÁJK HÖK